Координатор: проф. д-р Ксенија Илиевска

**Самостојна пракса надвор од рамките на факултетот**

Самостојната пракса надвор од рамките на факултетот има за цел да им овозможи на студентите да ги стекнат своите практични искуства директно од ветеринарните практичари и да се запознаат со секојдневната работа и обврски во ветеринарната пракса. Праксата се изведува без надзор од страна на ФВМС, во присуство на ветеринарен практичар, кој е овластен од страна на факултетот, односно со кој Факултетот има склучено договор за соработка.

Студентот во текот на праксата, води забелешки на сите активности во работниот дневник **(линк)** кој го потпишува одговорното лице (практичар). Работата за време на праксата е главно поединечна на различни видови пациенти, во придружба на овластениот ветеринар практичар. Студентите се обврзани да прикажат соодветно ниво на знаења и вештини кои ќе ги применат во текот на праксата. Самостојната пракса се изведува по отслушување на 10от, односно во 11от семестар и претставува услов  за пристапување кон изработка и одбрана на дипломски труд.

За реализирање на самостојната пракса надвор од рамките на факултетот, потребни се **упатница** и **потврда** потпишана од страна на одговорното лице, која се доставува до координаторот за самостојна пракса заедно со пополнетиот работен дневник.

*Листата на активни договори за соработка, се објавени на веб страната на ФВМС.*